Envera Selimović

**Envera Selimović** je bosanskohercegovačka novinarka. Diplomirala je politologiju na Fakultetu političkih nauka u Sarajevu. Po završetku studija radila je kao novinar-volonter na Televiziji Sarajevo. Nakon toga se zaposlila na Radiju 202, a zatim na prvom programu Radija Sarajevo.

1992. godine, vratila se na televiziju i skoro tri godine radila kao urednica i voditeljica centralne informativno-političke emisije - dnevnika. Od kraja 1994 godine, radila je kao šef dopisništva Televizije BiH u New Yorku i Washingtonu.

Kao stipendista američke vlade magistrirala je međunarodnu politiku na The Paul H. Nitze School of Advanced International Studies - SAIS (Visoka škola za međunarodne odnose) na Johns Hopkins University u Washingtonu.

U Sarajevo se vratila krajem 1999. godine, gdje je više od tri godine na Televiziji Bosne i Hercegovine radila emisiju pod nazivom *Intervju*, koja je ostala zapamćena po ekskluzivnim i veoma oštrim intervjuima sa tadašnjim najpoznatijim državnicima iz zemlje, regiona, ali i cijelog svijeta. U emisiji je također ugostila brojne prominentne intelektualce i filozofe.

U martu 2003. godine odlazi u Tbilisi da obavlja posao glasnogovornice Misije Ujedinjenih nacija u Gruziji. Tu je ostala do oktobra 2006 godine, kada biva upućena na novu dužnost u Baku, gdje je generalni sekretar Ujedinjenih nacija, Kofi Annan, imenovao za predstavnicu Odjela za informiranje u uredu UN-a u Azerbejdžanu (UN DPI Azerbaijan ).

Proglašena je najboljom bh. novinarkom 2001 godine.

Tečno govori engleski i ruski jezik.

## Neki od ljudi koje je Envera Selimović intervjuisala
* André Glucksmann - poznati francuski filozof i pisac
* Bernard-Henri Lévy - francuski filozof i pisac
* Bernard Kouchner - francuski političar, diplomat i liječnik, bivši predstavnik U.N.-a za Kosovo
* Bill Clinton - ondašnji predsjednik Sjedinjenih Američih Država
* Bob Dole - ondašnji američki senator
* Carla del Ponte - glavna tužiteljica pri Međunarodnom sudu za ratne zločine počinjene na području bivše Jugoslavije (ICTY) u to vijeme
* Erwin Bochi - glavni direktor Međunarodne komisije za nestale osobe (ICMP) u to vrijeme
* Eva Klonowski - forenzički antropolog
* Graham Hand - britanski veleposlanik u BiH u to vrijeme
* Hashim Thaçi - politički vođa Oslobodilačke Vojske Kosova u to vrijeme
* Husein Nasr - jedan od vodećih svjetskih stručnjaka za islamsku znanost i duhovnost
* Hubert Védrine - francuski ministar vanjskih poslova u to vrijeme
* Ivan Lovrenović - pisac, publicist i esejist
* Ivo Banac - hrvatski povjesničar i političar, direktor Vijeća Europskih studija na sveučilištu Yale
* James W. Pardew - posebni američki izaslanik za vojnu stabilizaciju na Balkanu (šef programa "Opremi i uvježbaj")
* James Rubin - pomoćnik državnog tajnika i ondašnji glasnogovornik State Departmenta
* Janko Ljubos - gvardijan fojničkog franjevačkog samostana u to vrijeme
* Janja Beč - sociolog, istraživačica genocida, spisateljica i predavačica
* Javier Solana - ondašnji NATO-v glavni tajnik
* Joe Biden - potpredsjednik Sjedinjenih Američkih Država
* Kiro Gligorov - ondašnji makedonski predsjednik 
* Latinka Perović - povjesničarka
* Madeleine Albright - američki državni tajnik u to vrijeme
* Mahathir bin Mohamad - ondašnji malezijski premijer 
* Michael Steiner - ondašnji savjetnik njemačkog kancelara Gerhard Schröder-a
* Mustafa Cerić - vrhovni poglavar Islamske zajednice Bosne i Hercegovine
* Nicholas Burns - ondašnji glasnogovornik State Departmenta
* Nicole du Roy - francuska novinarka i spisateljica
* Paddy Ashdown - britanski političar i međunarodni diplomat
* Peter W. Galbraith - američki diplomat 
* Ramush Haradinaj - ondašnji kosovski premijer
* Rešid Hafizović - prominentni filozof i teolog
* Richard Holbrooke - američki diplomat
* Robert Farrand - ondašnji posebni supervizor za Brčko Distrikt u BiH
* Sergej Lavrov - ruski ministar vanjskih poslova
* Stipe Šuvar - jedan od vodećih hrvatskih sociologa i političara u to vrijeme
* Stjepan Mesić - ondašnji predsjednik Republike Hrvatske
* Susan Sontag - američka spisateljica, publicistkinja, teoretičarka književnosti i politička aktivistica
* Vesna Pusić - zastupnica u Hrvatskom državnom saboru
* Vinko Puljić - vrhbosanski nadbiskup i kardinal
* Vladimir Žirinovski - ruski političar, osnivač Liberalno-demokratske stranke Rusije (LDPR)
* Vojislav Koštunica - ondašnji predsjednik Savezne Republike Jugoslavije
* William Perry - američki ministar obrane u to vrijeme
* Wolfgang Petritsch - ondašnji visoki predstavnik za Bosnu i Hercegovinu
* Jevgenij Primakov - ondašnji ruski premijer
* Zoran Đinđić, premijer Srbije
* Zubin Mehta - dirigent

## Vanjske veze
* Video - intervju sa Richardom Holbrookeom, lipanj 1998
* Glavni tajnik Kofi Annan imenuje Enveru Selimović na novu dužnost
* UN Informacijski centar Baku - novosti